CELEX: 32019D1317
Language: hu
Date: 2019-07-18 00:00:00
Title: A Tanács (EU) 2019/1317 határozata (2019. július 18.) az Európai Unió és Japán közötti gazdasági partnerségi megállapodással létrehozott vegyes bizottságban a választottbírói jegyzék létrehozásával kapcsolatban az Európai Unió által képviselendő álláspontról

5.8.2019   
               
               
                  HU
               
               
                  Az Európai Unió Hivatalos Lapja
               
               
                  L 205/12
               
            
         A TANÁCS (EU) 2019/1317 HATÁROZATA
         (2019. július 18.)
         az Európai Unió és Japán közötti gazdasági partnerségi megállapodással létrehozott vegyes bizottságban a választottbírói jegyzék létrehozásával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Unió és Japán közötti gazdasági partnerségi megállapodást (1) (a továbbiakban: a megállapodás) az Unió 2018. december 20-án az (EU) 2018/1907 tanácsi határozattal (2) kötötte meg, és a megállapodás 2019. február 1-jén lépett hatályba. A megállapodás 22.1. cikkének (4) bekezdése értelmében a vegyes bizottság gondoskodik a megállapodás megfelelő és eredményes működéséről.
                  
               
                     (2)
                  
                  
                     A megállapodás 21.9. cikkének (1) bekezdése úgy rendelkezik, hogy a vegyes bizottság az első ülésén összeállít egy legalább kilenc olyan személyből álló jegyzéket, akik hajlandók és képesek választottbíróként szolgálni. A megállapodás 22.2. cikkének (3) bekezdése értelmében a vegyes bizottság határozatait írásban is el lehet fogadni.
                  
               
                     (3)
                  
                  
                     Mivel a választottbírói jegyzéket létrehozó határozat kötelező érvényű lesz az Unióra nézve, helyénvaló meghatározni a vegyes bizottságban az Unió által képviselendő álláspontot.
                  
               
                     (4)
                  
                  
                     Ezért a vegyes bizottságban az Unió által képviselendő álláspontnak a csatolt határozattervezeten kell alapulnia,
                  
               ELFOGADTA EZT A HATÁROZATOT:
         
            1. cikk
            Az Európai Unió és Japán közötti gazdasági partnerségi megállapodással létrehozott vegyes bizottságban a választottbírói jegyzék létrehozásával kapcsolatban az Unió által képviselendő álláspont a vegyes bizottságnak az e határozathoz csatolt határozattervezetén alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. július 18-án.
            
               
                  a Tanács részéről
               
               
                  az elnök
               
               T. TUPPURAINEN
            
         
         
            (1)  HL L 330., 2018.12.27., 3. o.
         
         
            (2)  A Tanács (EU) 2018/1907 határozata (2018. december 20.) az Európai Unió és Japán közötti gazdasági partnerségi megállapodás megkötéséről (HL L 330., 2018.12.27., 1. o.).
      
      
         
            TERVEZET
            AZ EURÓPAI UNIÓ ÉS JAPÁN KÖZÖTTI GAZDASÁGI PARTNERSÉGI MEGÁLLAPODÁSSAL LÉTREHOZOTT VEGYES BIZOTTSÁG .../2019 HATÁROZATA
            (…)
            azon személyek jegyzékének létrehozásáról, akik hajlandók és képesek választottbíróként szolgálni
            A VEGYES BIZOTTSÁG,
            tekintettel a 2018. július 17-én Tokióban aláírt, az Európai Unió és Japán közötti gazdasági partnerségi megállapodásra és különösen annak 21.9. cikke (1) bekezdésére és 22.2. cikke (3) bekezdésére,
            ELFOGADTA EZT A HATÁROZATOT:
            
               1. cikk
               Azon személyek jegyzékét, akik hajlandók és képesek választottbíróként szolgálni, a melléklet tartalmazza.
            
            
               2. cikk
               Ez a határozat az elfogadásának napján lép hatályba.
            
            
               Kelt ...-ban/-ben,
               
                  
                     a vegyes bizottsáeg részéről
                  
                  
                     Japán külügyminisztere
                  
                  
                     Az EU képviselője
                  
               
            
         
         
            
               MELLÉKLET
               
                  A megállapodás 21.9. cikke (1) bekezdésében említett választottbírói jegyzék
               
               Az Európai Unió által javasolt választottbírók
               
                           1.
                        
                        
                           Pieter Jan KUIJPER
                        
                     
                           2.
                        
                        
                           Laurence BOISSON DE CHAZOURNES
                        
                     
                           3.
                        
                        
                           Giorgio SACERDOTI
                        
                     
                           4.
                        
                        
                           Hélène RUIZ FABRI
                        
                     Japán által javasolt választottbírók
               
                           1.
                        
                        
                           Akio SHIMIZU
                        
                     
                           2.
                        
                        
                           Ichiro ARAKI
                        
                     
                           3.
                        
                        
                           Shotaro OSHIMA
                        
                     
                           4.
                        
                        
                           Kozo KAWAI
                        
                     
                           5.
                        
                        
                           Hironobu SAKAI
                        
                     Elnökök
               
                           1.
                        
                        
                           Merit JANOW (Egyesült Államok)
                        
                     
                           2.
                        
                        
                           David UNTERHALTER (Dél-Afrika)
                        
                     
                           3.
                        
                        
                           Christian HÄBERLI (Svájc)
                        
                     
                           4.
                        
                        
                           Armand DE MESTRAL (Kanada)
                        
                     
                           5.
                        
                        
                           William DAVEY (Egyesült Államok)
                        
                     
                           6.
                        
                        
                           Jennifer A. HILLMAN (Egyesült Államok)